Správa Komisie Európskemu parlamentu a Rade o vývoji Schengenského informačného systému druhej generácie (SIS II) - Správa o pokroku za obdobie júl 2009 – december 2009 /* KOM/2010/0221 v konečnom znení */





[pic] | EURÓPSKA KOMISIA | Brusel, 6.5.2010 KOM(2010)221 v konečnom znení SPRÁVA KOMISIE EURÓPSKEMU PARLAMENTU A RADE O VÝVOJI SCHENGENSKÉHO INFORMAČNÉHO SYSTÉMU DRUHEJ GENERÁCIE (SIS II) Správa o pokroku za obdobie júl 2009 – december 2009 OBSAH 1. Úvod 3 2. Stav projektu 3 2.1. Pokrok zaznamenaný počas vykazovaného obdobia 3 2.1.1. Prehľad 3 2.2. Prípravy na testovanie medzníkov 3 2.3. Prípravy na alternatívne technické riešenie 4 2.4. Prípravy na uvedenie do prevádzky 4 2.5. Prípravy na prechod na nový systém 5 2.5.1. Právne nástroje upravujúce prechod na nový systém 5 2.6. Sieť SIS II 6 2.7. Prevádzkové riadenie 6 2.8. Bezpečnosť a ochrana údajov 6 3. Riadenie 6 3.1. Finančné dôsledky 6 3.2. Riadenie projektu 7 3.2.1. Rada pre globálne riadenie programu (GPMB) 7 3.2.2. Výbor SISVIS (SIS II) 8 3.2.3. Plánovanie a koordinácia na vnútroštátnej úrovni 8 3.2.4. Rada 8 3.2.5. Európsky parlament 8 4. Priority na obdobie, ktoré sa bude vykazovať v budúcej správe 9 5. Záver 9 1. ÚVOD V tejto správe o pokroku sa opisujú práce, ktorá sa realizovali v druhom polroku 2009 v súvislosti s vývojom Schengenského informačného systému druhej generácie (SIS II) a prechodom zo systému SIS 1+ na SIS II. Táto správa sa predkladá Rade a Európskemu parlamentu v súlade s článkom 18 nariadenia Rady (ES) č. 1104/2008 a s rozhodnutím Rady 2008/839/JHA o prechode zo Schengenského informačného systému (SIS 1+) na SIS II. Táto správa je zároveň správou o stave testovania. 2. STAV PROJEKTU 2.1. Pokrok zaznamenaný počas vykazovaného obdobia 2.1.1. Prehľad Tomuto obdobiu dominovalo plnenie usmernení uvedených v záveroch Rady pre spravodlivosť a vnútorné veci zo 4. – 5. júna a 30. novembra 2009. Na zasadnutí 4. – 5. júna Rada dospela k záveru, že vývoj systému SIS II bude pokračovať na báze súčasného projektu SIS II, ktorý zabezpečuje hlavný zmluvný partner v oblasti vývoja, a že alternatívne technické riešenie dosiahnuť SIS II (s názvom „SIS 1 + RE“) sa zachová ako pohotovostný plán počas obdobia, ktoré je potrebné na zálohovanie projektu. Rada zároveň súhlasila s dvomi medzníkmi programu a stanovila technické aspekty podmienok a kritériá ukončenia, ktoré sa budú musieť splniť, aby sa mohlo pokračovať v súčasnom projekte SIS II. Cieľom týchto medzníkov bude preukázať stabilitu, spoľahlivosť a výkonnosť centrálneho systému SIS II a riadne fungovanie kľúčových funkcií, napr. konzistentnosti údajov a spoľahlivého prenosu správ, a to v následnosti na významné fázy vývoja programu SIS II. Súvisiace testy sa začnú realizovať, hneď ako sa Komisia a členské štáty vyjadria, že sú pripravené, a jednotka technickej podpory v Štrasburgu (C.SIS) potvrdí, že testovacie nástroje SIS 1+ sú pripravené a spôsobilé na testovanie. Prvý medzník bol naplánovaný po skúškach výkonnosti systému vo štvrtom štvrťroku 2009. Rada, ktorá zasadala 30. novembra, však dospela k záveru, že konečným termínom pre vykonanie testu prvého medzníka bude najneskôr 29. január 2010. V závislosti od výsledku skúšky prvého medzníka by sa 30. januára 2010 začalo dvojmesačné obdobie hodnotenia, počas ktorého Rada posúdi dôsledky vyplývajúce z testovania. Komisia v blízkej spolupráci s členskými štátmi zaviedla prvky potrebné na dodržanie smeru stanoveného v záveroch Rady. Práca sa teda vykonávala v troch hlavných líniách: - prípravy na testovanie medzníkov, - prípravy na alternatívny technický scenár, - prípravy na uvedenie do prevádzky. 2.2. Prípravy na testovanie medzníkov Začali sa technické prípravy na prvú z dvoch skúšok medzníkov s cieľom overiť, či je systém založený na pevných základoch. Technické prípravy zamerané predovšetkým na zaistenie splnenia všetkých predbežných podmienok na vykonanie tejto skúšky (súlad vnútroštátnych systémov, ktoré sa na skúške zúčastnia, generovanie testovacích údajov, overovanie testovacích nástrojov, prispôsobenie nastaveniam centrálneho systému a vytvorenie podrobných popisov skúšky). Do konca roka 2009 dosiahlo jedenásť členských štátov stav súladu a testovacie nástroje systému SIS 1+ boli pripravené a spôsobilé na testovanie. Rada tiež v júni vyzvala Komisiu, aby zaistila zahrnutie medzníkov do predmetu plnenia podľa zmluvy pre súčasný projekt SIS II a aby svojich zmluvných partnerov informovala, že nedodržanie týchto medzníkov by predstavovalo rozväzovaciu podmienku, pokiaľ ide o existujúce zmluvy. Zmluvné strany podpísali príslušný dodatok zmluvy pre prvý medzník 13. októbra. Tento dodatok predovšetkým obsahoval ustanovenie, že Komisia bude oprávnená zmluvu s okamžitou platnosťou oprávnene ukončiť, ak Rada usúdi, že systém SIS II neprešiel skúškou prvého medzníka. 2.3. Prípravy na alternatívne technické riešenie Pre prípad, že by sa jeden z medzníkov posúdil ako nesplnený, začali sa s francúzskymi orgánmi predbežné rokovania, aby sa pripravila pôda na prípadný prechod na alternatívny technický scenár na zavedenie funkcií systému SIS II. Kľúčový prvok akéhokoľvek poverenia Francúzska by sa týkal prijatia legislatívnych návrhov na úpravu nástrojov na prechod na nový systém (návrh nariadenia[1] a pripravovaný návrh začleniť aspekty, na ktoré sa predtým vzťahovalo rozhodnutie o treťom pilieri – pozri časť 2.5.1.). 2.4. Prípravy na uvedenie do prevádzky Po komplexnom preskúmaní štruktúry, ktoré vykonal špecializovaný konzultant pre IT v období od marca do apríla 2009, dosiahli odborníci na systém SIS II široký konsenzus, pokiaľ ide o neprítomnosť závažných nedostatkov štruktúry SIS II. Pokiaľ však ide o model a implementáciu, navrhlo sa niekoľko odporúčaní, ktoré by zlepšili určité aspekty systému, ako napr. výkonnosť, softvérovú dimenzovateľnosť a ľahkú údržbu. Zistilo sa, že štruktúra obchodných správ je príliš komplikovaná a dala by sa zjednodušiť. V období analýz a opráv, o ktorom informovala predchádzajúca správa, sa v systéme identifikovalo niekoľko oblastí na zlepšenie. Súčasne s prípravami na skúšku prvého medzníka experti Komisie, členských štátov a zmluvných dodávateľov spolupracovali na hodnotení technických požiadaviek na konečnú dodávku softvérovej verzie, ktorá by sa použila v „živom“ systéme. Táto spolupráca sa realizovala prostredníctvom štúdií, seminárov, prototypov („overenie koncepcie“) a diskusie v Rade pre globálne riadenie programu (GPMB)[2]. Túto štruktúru vytvorila Komisia, aby sa zaistilo lepšie riadenie a koordinácia projektu SIS II a súvisiacich aktivít vrátane zaistenia jednotnosti vývoja centrálneho systému a vnútroštátnych systémov. Komisia v spolupráci s členskými štátmi a hlavným zmluvným partnerom v oblasti vývoja začala niekoľko iniciatív s cieľom vytvoriť lepšie špecifikácie pre tento systém. Medzi konkrétne oblasti, ktoré sa skúmali do hĺbky, patrili: - zjednodušenie spôsobu, akým sa „vyhadzujú“ veľké objemy údajov (napríklad ak by členské štáty potrebovali obnoviť kópiu centrálnej databázy na vnútroštátnej úrovni), - zjednodušenie procesov konzistentnosti údajov, - reštrukturalizácia formátu správy, - racionalizácia funkcií na vytváranie, aktualizáciu a vymazávanie údajov v momente, kedy by sa zadávali do centrálneho systému, aby procesy mohli prebiehať súčasne a vďaka tomu časovo efektívnejším spôsobom, - harmonizácia procesov a postupov na spravovanie rôznych verzií systému. V decembri 2009 dodal hlavný zmluvný partner v oblasti vývoja štyri návrhy bielych kníh o posledných štyroch bodoch vo vyššie uvedenom zozname. Predtým než sa táto práca bude môcť dokončiť, budú potrebné ďalšie diskusie s členskými štátmi o niektorých dosiaľ nefunkčných požiadavkách nesúvisiacich. Okrem toho vývoj v používaní systému SIS členskými štátmi viedol k situácii, že sa výrazne zvýšil počet upozornení v rámci systému. V dohľadnej budúcnosti sa podľa najnovších odhadov očakáva 73 miliónov upozornení, oproti 22 miliónom upozornení, ktoré sa pôvodne predpokladali. Po vykonaní ďalšieho prieskumu týkajúceho sa objemu v období od júna do septembra bude potrebné, aby Komisia naďalej spolupracovala s odborníkmi z členských štátov na tomto dôležitom vývoji požiadaviek, ktoré sa musia byť splnené v akomkoľvek technickom riešení. 2.5. Prípravy na prechod na nový systém 2.5.1. Právne nástroje upravujúce prechod na nový systém V nariadení Rady[3] a rozhodnutí Rady[4], ktorými sa riadi prechod zo systému SIS 1+ na SIS II (migračné nástroje), sa stanovujú úlohy a povinnosti Komisie a členských štátov pri príprave tohto prechodu vrátane ďalšieho rozvoja a testovania systému SIS II. Keďže v súčasnosti platné právne nástroje obsahujú dátum skončenia účinnosti stanovený na 30. júna 2010, Komisia predložila návrhy na ich zmenu a doplnenie, predovšetkým s cieľom predĺžiť termín na presun údajov zo systému SIS 1+ do systému SIS II. Kým pokračovali rokovania o legislatívnom návrhu nariadenia[5], návrh na zmenu a doplnenie nariadenia Rady v rámci bývalého tretieho piliera sa stal po nadobudnutí platnosti Lisabonskej zmluvy zastaralým. Komisia plánuje predložiť návrh v príslušnej procesnej forme počas roku 2010. Tieto návrhy si spoločne kladú za cieľ formálne vytvoriť koordinačný orgán technických expertov na ďalšie riadenie celkového vývoja systému SIS II, ako to požaduje Rada pre spravodlivosť a vnútorné veci zo 4. – 5. júna 2009, a poskytnúť právnu flexibilitu pre alternatívny technický scenár v súlade s prístupom Rady, ktorý má zachovať pohotovostný plán pre tento projekt. 2.6. Sieť SIS II Projekt SIS II zahŕňa vytvorenie rozsiahlej komunikačnej siete, ktorá spĺňa požiadavky na dostupnosť, bezpečnosť, územné pokrytie a úroveň služieb a umožňuje komunikáciu medzi vnútroštátnymi systémami a centrálnym systémom. Zamestnanci európskeho dozorného úradníka pre ochranu údajov (EDPS) vykonali kontrolu v SOC (sieťové operačné centrum) v Bratislave. Kontrola ukázala, že z celkového hľadiska je situácia uspokojivá. EDPS pravdepodobne predloží niekoľko odporúčaní na ďalšie zlepšenie bezpečnosti v SOC, ako aj na zaistenie lepšieho dodržiavania ustanovení na ochranu údajov, napríklad vyhlásením o používaní systémov na videomonitorovanie. Členské štáty sa zúčastnili na seminári o ďalších bezpečnostných ochranných prvkoch systému. S členskými štátmi sa bude táto otázka ďalej preberať pomocou dotazníka, aby sa identifikovali kľúčové činnosti, ktoré je potrebné zvážiť. 2.7. Prevádzkové riadenie Školenie pracovníkov prijatých v Štrasburgu na prevádzku systému je takmer dokončené. Začal sa plán „prechodu na prevádzku“ systému biometrickej identifikácie a pracovníci v Štrasburgu sú teraz prakticky pripravení na prevádzku systému biometrickej identifikácie. V prípravných orgánoch Rady a v Parlamente prebiehajú rokovania týkajúce sa právnych návrhov na vytvorenie agentúry na dlhodobé prevádzkové riadenie rozsiahlych informačných systémov v oblasti spravodlivosti, slobody a bezpečnosti vrátane systému SIS II. 2.8. Bezpečnosť a ochrana údajov Okrem otázky sieťovej bezpečnosti spomenutej v časti 2.6 vyššie prebiehali naďalej pravidelné stretnutia medzi pracovníkmi EDPS a útvarmi Komisie, na ktorých sa diskutovalo o otázkach bezpečnosti a ochrany údajov v súvislosti so systémom SIS II. Dňa 1. decembra 2009 pracovníci EDPS vykonali prieskumnú návštevu centrálneho pracoviska systému SIS II v Štrasburgu. Táto návšteva bola zameraná na fyzickú bezpečnosť. 3. RIADENIE 3.1. Finančné dôsledky Ku koncu vykazovaného obdobia predstavovali celkové viazané rozpočtové prostriedky vynaložené Komisiou na projekt SIS II približne 81,6 milióna EUR. Príslušné zmluvy zahŕňajú štúdie uskutočniteľnosti, vývoj samotného centrálneho systému SIS II, podporu a zabezpečenie kvality, sieť SIS II, prípravu prevádzkového riadenia v Štrasburgu, bezpečnosť, biometrickú prípravu a komunikáciu. Z tejto sumy sa na konci decembra 2009 minulo približne 50,2 milióna EUR. Hlavnými výdavkovými položkami boli vývoj (24,3 milióna EUR), sieť (14,6 milióna EUR) a podpora a zabezpečenie kvality (6,3 milióna EUR). Plnenie rozpočtu | Od roku 2002 do decembra 2009 | Od júla do decembra 2009 | Záväzky | Platby | Záväzky | Platby | Vývoj | 37 458 059 | 24 260 603 | 1 530 908 | 1 812 342 | Podpora a zabezpečenie kvality | 8 500 034 | 6 291 933 | 839 586 | 1 636 532 | Sieť | 26 954 673 | 14 599 264 | 5 652 772 | 4 230 655 | Príprava prevádzkového riadenia | 6 083 613 | 3 818 929 | 1 136 768 | 1 336 466 | Bezpečnosť | 869 275 | 143 909 | 0 | 24 889 | Štúdie | 919 831 | 895 095 | 0 | 0 | Iné | 834 483 | 160 778 | 0 | 64 253 | SPOLU: | 81 619 969 | 50 170 511 | 9 160 034 | 9 105 137 | V období, ktoré sa vykazuje v rámci tejto správy: - sa vyplatilo približne 9,1 milióna EUR, a to najmä na sieť (4,2 milióna EUR) a na mesačné opakujúce sa náklady; - sa zaviazalo približne 9,2 milióna (t. j. ku koncu roka sa zaviazalo 34 % celkových viazaných rozpočtových prostriedkov vyčlenených pre činnosti SIS II vo všeobecnom rozpočte na rok 2009). Tento údaj, ktorý je nižší, ako sa predpokladalo, je dôsledkom skutočnosti, že objednávka nových služieb a produktov sa oddialila, pokým sa nevyriešili technické problémy zistené počas vývoja a nevypracovali nové usmernenia Rady pre projekt, - v súvislosti s nedostatkami zistenými počas prevádzkových skúšok systému (OST) v decembri 2008 sa udelili pokuty vo výške 390 000 EUR. 3.2. Riadenie projektu 3.2.1. Rada pre globálne riadenie programu (GPMB) Aby sa zaistilo optimálne zapojenie členských štátov postupne s presunom projektu do novej fázy, zaviedol sa v januári 2009 globálny prístup riadenia programu SIS II, ktorý Rada potvrdila 26. – 27. februára. V dňoch 4. – 5. júna Rada vyzvala Komisiu, aby vychádzala zo svojich skúseností a poznatkov, ktoré dovtedy získala pri implementácii tejto riadiacej štruktúry, a ďalej ju rozvíjala. Tieto zmeny v riadení sa konsolidovali v legislatívnom návrhu nariadenia na zmenu a doplnenie migračných nástrojov. Počas obdobia, ktorým sa zaoberá táto správa, sa GPMB stretla 22-krát. Táto rada pozitívne prispela k riadeniu programu a zabezpečila intenzívnejšie zapojenie členských štátov. 3.2.2. Výbor SISVIS (SIS II) Komisii pri vývoji systému SIS II pomáha výbor SISVIS. V období od júla do decembra 2009 sa tento výbor v súvislosti so systémom SIS II stretol päťkrát. Okrem pravidelných stretnutí výboru SISVIS sa organizujú aj stretnutia pracovných skupín výboru. Na týchto stretnutiach sa zúčastňujú odborníci z členských štátov, ktorí diskutujú o konkrétnych technických otázkach. Tieto stretnutia sa zvyčajne zameriavajú na otázky vyplývajúce z konkrétnych predmetov plnenia projektu: - poradná skupina pre skúšky (TAG) poskytuje výboru SISVIS II stanoviská k otázkam týkajúcim sa organizácie, implementácie a interpretácie skúšok. Táto skupina sa vo vykazovanom období stretla 23-krát, - rada pre riadenie zmien (CMB) poskytuje poradenstvo v oblasti klasifikácie, kvalifikácie a potenciálneho vplyvu opravy nahlásených problémov. Táto pracovná skupina, ktorá patrí pod výbor SISVIS, sa počas vykazovaného obdobia stretla päťkrát, - po tom, ako pracovná skupina pre prechod predložila svoje závery, sa uskutočnili tri semináre venované otázke prechodu na SIS II, na ktorých sa výboru SISVIS poskytli rady a pokračovalo sa v činnosti zameranej na túto mimoriadne dôležitú problematiku. 3.2.3. Plánovanie a koordinácia na vnútroštátnej úrovni V rámci výboru SISVIS je vytvorená pracovná skupina pozostávajúca z projektových manažérov z členských štátov a z radov užívateľov na vnútroštátnej úrovni. Účelom stretnutí tejto skupiny je riešenie otázok súvisiacich s podrobným plánovaním, rizikami a činnosťami na centrálnej, ako aj na vnútroštátnej úrovni projektu. Počas tohto vykazovaného obdobia sa skupina stretla štyrikrát. 3.2.4. Rada Komisia sa zúčastňuje na stretnutiach prípravných orgánov Rady zodpovedných za Schengenský informačný systém a na každom zasadnutí Rady ministrov, na ktorom je súčasťou programu systém SIS II. Pri týchto príležitostiach Komisia predložila ústne správy o stave projektu SIS II, s ním súvisiacich rizikách a očakávaných ďalších krokoch. 3.2.5. Európsky parlament O všetkých dôležitých prvkoch vývoja v spise SIS II informoval podpredseda Barrot listom predsedu výboru LIBE a hlavných spravodajcov. Počas obdobia, ktorému sa venuje táto správa, sa poslali štyri takéto listy. Podpredseda Barrot sa osobne stretol s poslancami Európskeho parlamentu vždy, keď sa na schôdzach Rady diskutovalo o systéme SIS II. Počas tohto obdobia sa o systéme SIS II diskutovalo v Rade pre spravodlivosť a vnútorné veci dvakrát. Komisia sa okrem toho zúčastnila na všetkých plenárnych zasadnutiach a zasadnutiach výborov, aby sa priamo venovala otázkam súvisiacim so systémom SIS II: celkovo išlo o štyri zasadnutia a jedno stretnutie podpredsedu s koordinátormi politických skupín výboru LIBE. Komisia sa tiež zúčastnila na zasadnutí Parlamentu a vzala na vedomie rozhodnutie Európskeho parlamentu z 22. októbra 2009 o pokroku Schengenského informačného systému II a vízového informačného systému. Podpredseda na túto skutočnosť reagoval listom predsedovi výboru LIBE. Komisia nakoniec odpovedala na štyri parlamentné otázky týkajúce sa systému SIS II. 4. PRIORITY NA OBDOBIE, KTORÉ SA BUDE VYKAZOVAť V BUDÚCEJ SPRÁVE - testovanie medzníkov, - poskytovať Rade príslušné vstupné informácie pre dvojmesačné obdobie hodnotenia, ak by skúšky medzníkov viedli k neuspokojivým výsledkom, - prípravy na alternatívne technické riešenie, ak Rada vyzve Komisiu, aby zastavila súčasný projekt SIS II, - prípravy na uvedenie do prevádzky. 5. ZÁVER Počas tohto obdobia sa práca zameriavala na aktivity vychádzajúce z usmernení uvedených v záveroch zasadnutia Rady pre spravodlivosť a vnútorné veci z júna a novembra 2009. Komisia sa zhodla s ostatnými zúčastnenými stranami, že skúšky medzníkov, ktoré Rada požadovala v júni, naznačia, aká je situácia v oblasti stability, spoľahlivosti a výkonnosti centrálneho systému. Výsledok týchto skúšok bude predstavovať dôležitý prvok v diskusiách o budúcom smerovaní systému SIS II. Komisia pri plnení uvedených záverov úzko partnersky spolupracovala s členskými štátmi a informovala Európsky parlament o prebiehajúcom vývoji. Komisia sa najmä uistila, že sa plne zaviedli právne, technické, organizačné a zmluvné prvky, aby hlavný zmluvný partner pre oblasť vývoja mohol vykonať skúšku prvého medzníka v pozitívnych podmienkach. V súlade s usmerneniami Rady z júna Komisia začlenila prvý medzník do hlavnej zmluvy pre vývoj. Rada na svojom zasadnutí 30. novembra stanovila 29. január 2010 ako konečný termín na vykonanie skúšky prvého medzníka. Súlad s požiadavkami na účasť na tejto skúške preukázal dostatočný počet členských štátov. Komisia súhlasila, že ak sa skúška prvého medzníka skončí neúspešne, podporí Radu v jej procese hodnotenia ďalšieho smerovania systému SIS II poskytnutím potrebných finančných a rozpočtových informácií v písomnej forme. S francúzskymi orgánmi sa začali predbežné rokovania pre prípad, že by sa Komisia rozhodla prerušiť súčasný projekt SIS II a pokračovať na základe alternatívneho technického scenára na zavedenie funkcií systému SIS II, ak by Rada usúdila, že jeden z medzníkov nebol splnený. V období, ktoré sa vykazuje v rámci tejto správy, Komisia okrem toho spolu s expertmi členských štátov zorganizovala práce potrebné na umožnenie rozsiahlej analýzy technických špecifikácií systému SIS II, aby bola schopná viesť rozhodovanie o budúcnosti projektu. Príloha I Stretnutia výboru SISVIS (SIS II) a pracovných skupín a) Stretnutia uskutočnené vo vykazovanom období JÚL 2009 | 8., 13., 29. | Rada pre globálne riadenie programu SIS II | 15. | Rada pre riadenie zmien/Seminár venovaný otázke prechodu na nový systém | 14. | Stretnutie projektových manažérov na vnútroštátnej úrovni | 14. | Výbor SISVIS (technické aspekty SIS II) | 2., 9., 16., 31. | Poradná skupina pre skúšky | AUGUST 2009 | 12., 19., 26. | Rada pre globálne riadenie programu SIS II | 6., 20., 28. | Poradná skupina pre skúšky | 26. | Rada pre riadenie zmien/Seminár venovaný otázke prechodu na nový systém | SEPTEMBER 2009 | 2., 9., 16., 22. | Rada pre globálne riadenie programu SIS II | 15. | Výbor SISVIS (technické aspekty SIS II) | 3., 10., 17., 24. | Poradná skupina pre skúšky | OKTÓBER 2009 | 1. | Rada pre riadenie zmien | 20. | Stretnutie projektových manažérov na vnútroštátnej úrovni | 20. | Výbor SISVIS (technické aspekty SIS II) | 27. | Výbor SIS VIS (SIRENE) | 1., 8., 15., 22., 29. | Poradná skupina pre skúšky | 6., 13., 21., 28. | Rada pre globálne riadenie programu SIS II | NOVEMBER 2009 | 3., 11., 18., 24. | Rada pre globálne riadenie programu SIS II | 25. | Stretnutie projektových manažérov na vnútroštátnej úrovni | 25. | Výbor SISVIS (technické aspekty SIS II) | 3. | Rada pre riadenie zmien/Seminár venovaný otázke prechodu na nový systém | 5., 12., 19., 26. | Poradná skupina pre skúšky | DECEMBER 2009 | 1., 9., 15. | Rada pre globálne riadenie programu SIS II | 16. | Stretnutie projektových manažérov na vnútroštátnej úrovni | 16. | Výbor SISVIS (technické aspekty SIS II) | 10. | Seminár venovaný otázke prechodu na nový systém/Rada pre riadenie zmien | 3., 10., 17. | Poradná skupina pre skúšky | b) Stretnutia naplánované na nasledujúce vykazované obdobie JANUÁR 2010 | 20. | Stretnutie projektových manažérov na vnútroštátnej úrovni | 20. | Výbor SISVIS (technické aspekty SIS II) | 14. | Rada pre riadenie zmien/Seminár venovaný otázke prechodu na nový systém | 6., 13., 20., 27. | Rada pre globálne riadenie programu SIS II | 7., 14., 21., 28. | Poradná skupina pre skúšky | FEBRUÁR 2010 | 3., 10., 17., 24. | Rada pre globálne riadenie programu SIS II | 24. | Stretnutie projektových manažérov na vnútroštátnej úrovni | 18. | Rada pre riadenie zmien/Seminár venovaný otázke prechodu na nový systém | 24. | Výbor SISVIS (technické aspekty SIS II) | 20. | Výbor SISVIS (SIRENE) | 4., 11., 18., 25. | Poradná skupina pre skúšky | MAREC 2010 | 3., 10., 17., 24., 31. | Rada pre globálne riadenie programu SIS II | 24. | Stretnutie projektových manažérov na vnútroštátnej úrovni | 24. | Výbor SISVIS (technické aspekty SIS II) | 18. | Seminár venovaný otázke prechodu na nový systém/Rada pre riadenie zmien | 4., 11., 18., 25. | Poradná skupina pre skúšky | APRÍL 2010 | 7., 14., 21., 28. | Rada pre globálne riadenie programu SIS II | 24. | Stretnutie projektových manažérov na vnútroštátnej úrovni/Výbor SISVIS (technické aspekty SIS II) | 15. | Rada pre riadenie zmien/Seminár venovaný otázke prechodu na nový systém | 8., 15., 22., 29. | Poradná skupina pre skúšky | MÁJ 2010 | 5., 12., 19., 26. | Rada pre globálne riadenie programu SIS II | 26. | Výbor SISVIS (technické aspekty SIS II) | 26. | Stretnutie projektových manažérov na vnútroštátnej úrovni | 7., 21., 28. | Poradná skupina pre skúšky | 20. | Seminár venovaný otázke prechodu na nový systém/Rada pre riadenie zmien | JÚN 2010 | 2., 9., 16., 30. | Rada pre globálne riadenie programu SIS II | 17. | Rada pre riadenie zmien/Seminár venovaný otázke prechodu na nový systém | 23. | Stretnutie projektových manažérov na vnútroštátnej úrovni | 4., 11., 18., 25. | Poradná skupina pre skúšky | [1] Návrh nariadenia Rady, ktorým sa mení a dopĺňa nariadenie (ES) č. 1104/2008 o prechode zo Schengenského informačného systému (SIS 1+) na Schengenský informačný systém druhej generácie (SIS II, 1. pilier, KOM(2009) 508 v konečnom znení). [2] Pozri časť 3.2.1. [3] Nariadenie Rady (ES) č. 1104/2008 z 24. októbra 2008 o prechode zo Schengenského informačného systému (SIS 1+) na Schengenský informačný systém druhej generácie (SIS II), Ú. v. EÚ L 299, 8.11.2008, s. 1. [4] Rozhodnutie Rady 2008/839/JHA z 24. októbra 2008 o prechode zo Schengenského informačného systému (SIS 1+) na Schengenský informačný systém druhej generácie (SIS II), Ú. v. EÚ L 299, 8.11.2008, s. 43. [5] Návrh nariadenia Rady, ktorým sa mení a dopĺňa nariadenie (ES) č. 1104/2008 o prechode zo Schengenského informačného systému (SIS 1+) na Schengenský informačný systém druhej generácie (SIS II, 1. pilier, KOM(2009) 508 v konečnom znení).